Jalgpalliklubi 32. Keskkool

Jalgpalliklubi 32. Keskkool (JK32KK) on asutatud 2017. aastal Tallinna 32. Keskkooli õpilaste poolt. Klubi mängib Eesti Jalgpalli Liidu poolt organiseeritavas Rahvaliigas ning on osa võtnud ka Evald Tipneri karikasarjast. Tegutsemiskohaks on Tallinn, Mustamäe. Klubi on asutamisest peale mänginud ja treeninud oma koolistaadionil. 

JK32KK on Tallinna 32. Keskkooli esindav klubi, mis tähendab, et tiimi moodustavad enamasti selle kooli õpilased. 21. detsembril 2019. aastal, hooajaeelsel koosolekul otsustati, et klubis võivad mängida ka teiste koolide õpilased, kuid nende arv ei tohi ületada "kohalike" oma.

 Ajalugu 
Aastal 2017 asutati klubi selle kooli õpilaste Aare Aarma ja Erki Ott poolt. JK32KK registreeriti sel samal hooajal Rahvaliiga A-tasandile ning osa võeti ka Evald Tipneri karikasarjast. Klubile omastati logo, mis tähistab kõiki gümnaasiumi õppekallakuid. Kuna meeskond koosnes enamasti abiturientidest, lõpetas ka klubi pärast esimest hooaega ajutiselt tegevuse, sest juhtimist ei antud otseselt kellelegi edasi. 2018. aasta jalgpallihooajast klubi osa ei võtnud.

2018. aastal tekkis kahel 47. lennu õpilasel, Robert Kuusel ja Stever Pedriksil idee taastada klubi enda gümnaasiumi uurimistöö raames. Kutsuti kokku uus meeskond, otsiti sponsoreid ning korraldati sõprusmänge. Samuti võeti osa 2019 hooajal Rahvaliiga B-tasandist. Motivatsioonipuuduse tõttu lõppes Kuuse ja Pedriksi juhtimisaeg 2019. aasta suvel. 

2019. aasta teisel poolel võtsid klubi juhtimise üle Jan Robert Janson ja Mattias Nurga. Kuna Rahvaliiga hooaeg oli alles pooleli, otsustas uus juhatus selle siiski lõpuni mängida. 2020 hooaja eel toimus suurejooneline meeskonna täiendav komplekteerimine ja uute koostööpartnerite otsimine. Peamiseks eesmärgiks püstitasid Janson ja Nurga jätkusuutliku klubistruktuuri loomise ning tugeva tiimivaimu ja -identiteedi tagamise. 
+Klubi juhatused läbi ajaAare Aarma ja Erki Ott2017–2018Robert Kuusk ja Stever Pedriks2018–2019Jan Robert Janson ja Mattias Nurga2019–2020Jan Robert Janson, Mattias Nurga ja Oskar Tammäe2020–...

 Esimene mäng 
Klubi esimene ametlik mäng toimus 4. mai 2017. aastal JK Raudteetööliste vastu. Tegemist oli Rahvaliiga A-tasand II kohtumisega, mis toimus Wismari staadionil ning lõppes sümboolselt 3:2 kaotusega JK32KK kahjuks.
pisi|JK32KK pärast esimest mängu|311x311px
JK32KK koosseis esimeses mänus:


 Klubi mänguvormid 
JK32KK võistlusvarustused on toodetud Adidase poolt. Läbi ajaloo on klubil olnud kaks erinevat mänguvormi, mis on kujundatud kooskõlas kooli ja klubi värvide ning väärtustega. 
pisi|2017 hooaja mänguvorm|alt=|342x342px
+Klubi mänguvormid

 Klubi väärtused ja sümboolika 
Jalgpalliklubi 32. Keskkooli väärtused kinnitati klubi hooajaeelsel koosolekul 21. detsembril 2019 juhatuse ettepanekul ja mängijate poolt. Eelnevalt oli logo ja värvid suuline kokkulepe mängijate poolt. Juhatus pidas ühiste uskumuste ja sümboolika kinnitamist vajalikuks, et mängijatel ja toetajatel oleks identiteet, millest kinni pidada ja mida järgida. Kuna tegemist on Tallinna 32. Keskkooli esindava tiimiga, omastati võimalikult sarnased väärtused ja sümbolid kooliga.

Väärtuste ja sümboolika alla käivad:

Klubi värvid: sinine, hõbe ja valge

Klubi väärtused:

 avatus
 loovus
 hoolivus
 vastutus

Klubi hümn: Tallinna 32. Keskkooli koolilaul

Kubi kodustaadion: Tallinna 32. Keskkooli staadion

Klubi hüüdlause: 1-2-32!

 Saavutused ja tulemused 

 Rahvaliiga A-tasand – 5. koht (2017)

 Rahvaliiga B-tasand – 4. koht (2021)
 Evald Tipneri karikavõistlused – 1/64-finaal (2017, 2019, 2020, 2021)
Väike Karikas – 1/32-finaal (2021)
Suurim võit – 9:0 (5:0) (Rahvaliiga B-tasand VI – JK 32. Keskkool v FC Tiigrite Fänniklubi; 30.09.2020)
Suurim kaotus – 18:2 (5:1) (Tipneri Karikas – FC Järva Jaani v JK 32. Keskkool; 28.06.2017)
Suurim pealtvaatajate arv – 225 inimest (Tipneri Karikas – FC Kohvile – JK 32. Keskkool; 29.07.2020)
+
Tulemused hooajatiHooaegLiigaKohtSuurim väravaküttKarikasVäike Karikas2017Rahvaliiga A-tasand II56101271833 −155Aare Aarma (6)1/64-finaal –2019Rahvaliiga B-tasand I5610109315 −123Eerik Ääremaa (2)1/64-finaal –2020Rahvaliiga B-tasand VI569225252418Oskar Tammäe (8) 1/64-finaal1/64-finaal2021Rahvaliiga B-tasand III47125162127 −616Aaron Thor Härm (11)1/64-finaal1/32-finaal

Viited

Kategooria:Tallinna jalgpalliklubid
Kategooria:Mustamäe linnaosa